Vakbond besorg oor onderwysers wat aangerand word | Maroela Media
Vakbond besorg oor onderwysers wat aangerand word
Die onderwysersvakbond Sadtu het gesê daar is 'n toename in die getal onderwysers wat by skole in die Oos-Kaap deur skoliere aangerand word.
Chris Mdingi, provinsiale sekretaris van die vakbond, het gesê in die jongste voorval is die skoolhoof van 'n hoërskool in Mt Frere 'n week gelede aangeval. Hy het 'n groot wond bo sy linkeroog.
"Daar is geen dissipline nie en geen tugstappe word gedoen teen leerders wat onderwysers aanrand en hul regte skend nie," het hy gesê. Die vakbond beskou dit in 'n "baie ernstige" lig, veral omdat dit nou die tyd is wat leerders vir hul eksamen voorberei. "Hierdie swak dissipline kan nie geduld word nie. Ons versoek die departement van onderwys om op te tree en seker te maak dat die situasie by skole gemonitor word in die strewe na gehalte onderwys."
Hy doen 'n beroep op die departement en betrokke belanghebbendes om "dringend in te gryp". "As 'n onderwyser aangerand word, word dit beskou as 'n oorlogverklaring teen die vakbond. Ons sal dit glad nie duld nie."
Malibongwe Mtima, provinsiale woordvoerder vir die departement, het gesê hulle is besig om die situasie op te los. Die skoolbeheerliggaam versoek dat die betrokke leerders geskors moet word.
Memorandum op Puk-kampus oorhandig
SADTU The SouthAfrican Democratic Teachers Union is die probleem in onderwys. Van bo tot onder. Poste word verkoop. Daar bestaan nie meer iets soos iemand op meriete aanstel in Limpopo nie. Dit is of geld of poletiek wat jou 'n pos kry.
Hoekom is hulle nou bekommerd? Wie het lyfstraf by skole afgeskaf, wie het menseregte so hoog op die ranglys gestel dat misdadigers meer voorkeur geniet as die lydende party. Hulle is verantwoordelik dat ons in ñ staat van bandeloosheid en wanorde verval het.
Dit help nie om die situasie "dop te hou" nie. Daar moet voorkomend opgetree word met streng reëls en onmiddellige verwydering van kind uit skool. Leer hul om weer die gawe van respek te beoefen.
Ja née, die 30 jare skolier stof die 25jarige onderwyser bietjie af.
Uit en uit n monster wat die resultaat is van die kankerbestuur se verrotting.
nou is sdit n probleem, maar as die minderheidsonnies deur (meestal) meerderheidsleerlinge aangerand en intimideer word, was rassisme betrokke en die kriminaliteit geoorloof.